
Apstiprināts: 

Dienvidkurzemes novada domes

iepirkuma komisijas sēdē

2023.gada 02.novembra
ar protokolu  Nr. 1

	ATKLĀTA  KONKURSA

ar identifikācijas Nr. DKNP 2023/109

	“Sporta centra stadiona tiesnešu mājas pamatu pastiprināšana, ieejas laukuma un kāpņu pārbūve, Aizputē, Dienvidkurzemes novadā”

	NOLIKUMS

	Dienvidkurzemē, 2023


1. Vispārīgā informācija

1.1. Konkurss – iepirkuma procedūra, kas tiek rīkota saskaņā ar Publisko iepirkumu likuma 8.panta pirmās daļas pirmo punktu. Konkursu izziņo, publicējot paziņojumu par paredzamo iepirkumu Iepirkuma uzraudzības biroja mājas lapā internetā www.iub.gov.lv un Pircēja profilā Elektronisko iepirkumu sistēmā https://www.eis.gov.lv/EKEIS/Supplier/Organizer/16621 (turpmāk – EIS).

1.2. Iepirkuma identifikācijas numurs: DKNP 2023/109.
1.3. Pasūtītājs – iepirkumu organizē un realizē Dienvidkurzemes novada pašvaldība, reģ.Nr. 90000058625, adrese: Lielā iela 76, Grobiņa, Dienvidkurzemes novads, LV-3430, tālrunis 63490458. Kontaktpersonas:  

Iepirkumu speciāliste: 

1.3.1. Ilva Plamše, tālr.26618089, e-pasts: iepirkumi@dkn.lv, jautājumos par iepirkuma nolikumu;

Dienvidkurzemes novada Sporta pārvaldes Aizputes nodaļas vadītājs: 

1.3.2. Indulis Laškovs, tālr.29181660, e-pasts: indulis.laskovs@dienvidkurzemesports.lv, jautājumos par tehnisko specifikāciju. 

1.4. Komisija - visus ar konkursa norisi saistītos jautājumus risina Dienvidkurzemes novada pašvaldības Publisko iepirkumu komisija, kas apstiprināta ar Dienvidkurzemes novada Domes 2021.gada 29.jūlija protokolu Nr.5,20§.
1.5. Apspriede ar piegādātājiem notikusi: no 2023.gada 20.oktobra līdz 2023.gada 6.novembrim
2. Iepirkuma priekšmets, līguma izpildes laiks un vieta

2.1. Iepirkuma priekšmets ir Sporta centra stadiona tiesnešu mājas pamatu pastiprināšana, ieejas laukuma un kāpņu pārbūve, Aizputē, Dienvidkurzemes novadā, Saules ielā 8, Aizputē, Dienvidkurzemes novadā, saskaņā ar tāmēs noteikto apjomu (Pielikums Nr.3), kā arī atbilstoši  projekta dokumentācijas (Pielikums Nr.9) prasībām, turpmāk nolikumā saukti arī Darbi.

2.2. CPV klasifikatora kods : 45220000-5 inženiertehniskie  un celtniecības darbi
2.3. Pretendents var iesniegt vienu piedāvājumu par visu iepirkuma apjomu 
2.4. Iepirkums netiek dalīts daļās.
2.5. Līguma termiņš: 
2.5.1. 180 (viens simts astoņdesmit) dienas no akta par objekta nodošanu Izpildītājam, parakstīšanas (ieskaitot tehnoloģisko pārtraukumu; ieskaitot nodošanu ekspluatācijā);
2.5.2. Veikto būvdarbu garantijas termiņam ir jābūt ne mazākam par 36 (trīsdesmit sešus) mēnešiem no darbu pieņemšanas ekspluatācijā akta parakstīšanas dienas. Būvdarbu garantijas termiņš jānorāda finanšu piedāvājuma formā (Pielikums Nr.2) .
2.6. Līguma izpildes vieta: Saules ielā 8, Aizputē, Dienvidkurzemes novadā.

3. Tehniskā specifikācija

3.1. “Sporta centra  stadiona  tiesnešu mājas pamatu pastiprināšana, ieejas laukuma un kāpņu pārbūve, Aizputē” objektam notiek saskaņā ar  SIA "SCW constructions", reģ.Nr.42103068673  izstrādāto būvprojektu.
3.2. Finanšu piedāvājumam pievienotajās tāmēs (Pielikums Nr.3) ir atspoguļots iepirkuma kopsavilkums un lokālās tāmes. Visas atsauces uz iekārtu, materiālu un izstrādājumu izgatavotāju firmām liecina tikai par šo izstrādājumu atbilstību noteiktiem kvalitātes rādītājiem un ir iespējama nomaiņa ar citiem tehniski ekvivalentiem materiāliem. Minētās preču zīmes ir jāsaprot kā atsauce uz pielīdzināmu „vai ekvivalents”  vai augstāku standartu.

3.3. Ja Pretendents aizvieto tehniskajā specifikācijā norādītos materiālus ar ekvivalentiem, viņam piedāvājuma tāmēs jānorāda šie materiāli un ar ražotāja dokumentāciju vai kompetentas institūcijas izsniegtu apliecinājumu par pārbaudes rezultātiem jāpierāda, ka piedāvājums ir ekvivalents un apmierina pasūtītāja prasības. 

4. Prasības pretendentam, iesniedzamie dokumenti.
	ATLASES PRASĪBAS UN IZSLĒGŠANAS NOSACĪJUMI

	Prasība
	Iesniedzamie dokumenti

	4.1. Pretendents ir piegādātājs, kurš ir iesniedzis piedāvājumu. Piegādātājs var būt fiziskā vai juridiskā persona vai pasūtītājs, šādu personu apvienība jebkurā to kombinācijā, kas attiecīgi piedāvā tirgū veikt būvdarbus 
	4.1.1. Pieteikums, kas sagatavots un aizpildīts atbilstoši nolikumam pievienotajai formai (Pielikums Nr.1).

 4.1.2. Pieteikumu ar drošu elektronisko parakstu vai sistēmas parakstu Pretendents, Pretendenta pārstāvis ar paraksta tiesībām vai Pretendenta pilnvarotā persona, pievienojot pilnvaru vai tās apliecinātu kopiju.

	4.2. Pretendents, personālsabiedrība un visi personālsabiedrības biedri (ja piedāvājumu iesniedz personālsabiedrība) vai visi personu apvienības dalībnieki (ja piedāvājumu iesniedz personu apvienība) normatīvajos tiesību aktos noteiktajos gadījumos ir reģistrēti komercreģistrā vai līdzvērtīgā reģistrā ārvalstīs.
	4.2.1. Par Latvijas Republikā reģistrētu Pretendentu reģistrāciju atbilstoši normatīvo aktu prasībām Komisija pārliecināsies Uzņēmumu reģistra tīmekļvietnē www.ur.gov.lv/?a=936&z=631&v=lv . 

4.2.2.  Ārvalstī reģistrētam Pretendentam jāiesniedz attiecīgās valsts kompetentas institūcijas izsniegts dokuments vai tā kopija, kas apliecina, ka Pretendents ir reģistrēts atbilstoši tās valsts normatīvo aktu prasībām. Ja tāda nav (reģistrācijas valsts normatīvais regulējums neparedz reģistrācijas apliecības izdošanu), tad iesniedz informāciju par Pretendenta reģistrācijas numuru un reģistrācijas laiku, kā arī norāda kompetento iestādi reģistrācijas valstī, kas nepieciešamības gadījumā var apliecināt reģistrācijas faktu.

	4.1. Pretendents ir reģistrēts LR Ekonomikas Ministrijas Būvkomersanta reģistrā vai līdzvērtīgā iestādē ārvalstīs, saskaņā ar attiecīgās valsts, kurā tas reģistrēts, normatīvo aktu prasībām.
	4.3.1. Komisija pārbauda informāciju par pretendentu, kurš ir reģistrēts LR Ekonomikas ministrijas būvkomersanta reģistrā www.bis.gov.lv. 

4.3.2. Ārvalstī reģistrētam pretendentam, kas nav reģistrēts Būvkomersantu reģistrā, jāpievieno attiecīgos faktus apliecinoši dokumenti (kopijas) vai jānorāda publisks reģistrs, kur pasūtītājs varētu pārliecināties par pretendenta reģistrācijas faktu, ja attiecīgās valsts normatīvie tiesību akti paredz profesionālo reģistrāciju.

	4.2. Uz Pretendentu nav attiecināmi Publisko iepirkumu likuma 42.panta otrās daļas 1., 2., 3., 4., 5., 6., 7., 10., 11., 12., 13. un 14. apakšpunktā noteiktie izslēgšanas gadījumi.
	4.2.1. Komisija pretendentu izslēgšanas gadījumus pārbauda Publisko iepirkumu likuma 42.pantā noteiktajā kārtībā.

4.2.2. Ja komisija konstatē, ka pretendents būtu izslēdzams no dalības iepirkuma procedūrā, pamatojoties uz šajā punktā norādītajiem iemesliem, tas (atbilstoši attiecīgajam izslēgšanas gadījuma veidam) rīkojas saskaņā ar likuma 42. pantā un/vai 43.pantā paredzētajiem risinājumiem un noteiktajai kārtībai.
4.2.3. Ārvalstīs reģistrētam pretendentam pasūtītājs pieprasa iesniegt reģistrācijas valsti apliecinošu dokumentu.


	4.3. Uz Pretendentu nav attiecināmi Starptautisko un Latvijas Republikas nacionālo sankciju likuma 11.1panta minētie attiecīgie pretendentu izslēgšanas noteikumi
	4.3.1. Pārbaude tiks veikta, ievērojot Starptautisko un Latvijas Republikas nacionālo sankciju likuma 11.1pantā minēto

	KVALIFIKĀCIJAS PRASĪBAS

	4.4. Pretendentam iepriekšējo 5 (piecu) gadu laikā (2018., 2019., 2020., 2021., 2022. un 2023.gadā līdz piedāvājumu iesniegšanas termiņa beigām) ir pieredze 1 (viena) līguma izpildē līdzvērtīgu darbu veikšanā, kur Pretendents līguma ietvaros ir kvalitatīvi un atbilstoši  Pasūtītāja prasībām veicis remontdarbus.

Par līdzvērtīgu tiks uzskatīts līgums, kura ietvaros ir veikti remontdarbi objektā vismaz par 30000, 00 EUR bez PVN.

Ja pretendents ir piegādātāju apvienība, tad vismaz vienam tās dalībniekam jābūt nepieciešamajai pieredzei.
	4.6.1. Informācija par Pretendenta iepriekšējo pieredzi atbilstoši Nolikuma Pielikumam Nr.4.

Par katru pielikumā minēto objektu pievieno 

pieredzi apliecinošus dokumentus, kas satur 4.6.punktā norādīto informāciju  (piem. Pušu parakstīts pieņemšanas nodošanas akts, vai cits līdzvērtīgs dokuments), 

Pasūtītāja pozitīvu atsauksmi, kas satur 4.6.punktā noteikto prasību izpildi. Gadījumā, ja prasību izpildes fakts nav minēts atsauksmē, Pretendents pievieno prasību apliecinošus dokumentus.

	4.5. Pretendents līguma izpildē nodrošina šādus speciālistus, kuri ir sertificēti atbilstoši Latvijas Republikas normatīvo aktu prasībām vai atbilstoši attiecīgās ārvalsts normatīvo aktu prasībām:

· būvdarbu vadītāju, kurš ir sertificēts speciālists ēku būvdarbu vadīšanā.
Sertificētajiem speciālistiem jāpiedalās iepirkuma procedūras rezultātā noslēdzamā būvdarbu līguma izpildē, tajā skaitā, nodrošinot nepārtrauktu būvniecības procesa uzraudzību.
	4.5.1. Visu iesaistīto speciālistu saraksts, saskaņā ar Pielikumu Nr.5.
4.5.2. Komisija pārbauda speciālistu būvprakses sertifikātus un saistību ar pretendentu Būvniecības informācijas sistēmā (https://bis.gov.lv/).

4.5.3. Ārvalstu Speciālistam jāiesniedz attiecīga profesionālā reģistra izsniegtas reģistrācijas apliecības kopija vai kompetentas institūcijas izsniegtas licences, sertifikāta vai cita līdzvērtīga dokumenta kopija, ja attiecīgās valsts normatīvie tiesību akti paredze profesionālo reģistrāciju, licences, sertifikāta vai citu līdzvērtīgu dokumentu.

4.5.4. Ja kāds no speciālistiem nav pretendenta vai tā norādītā apakšuzņēmēja darbinieks, tad piedāvājumā iekļauj minētā speciālista pašrocīgi parakstītu apliecinājumu par dalību līguma izpildē konkrētā pozīcijā, ja pretendents iepirkuma rezultātā iegūs līguma slēgšanas tiesības. 

4.5.5. Ārvalstu pretendenta personāla kvalifikācijai jāatbilst speciālista reģistrācijas valsts, kurā speciālists pastāvīgi strādā, attiecīgajā profesijā prasībām noteiktu pakalpojumu sniegšanai.
4.5.6. Pretendents iesniedz apliecinājumu, ka tā piesaistītie ārvalstu speciālisti ir tiesīgi sniegt konkrētos pakalpojumus, kā arī gadījumā, ja ar pretendentu tiks noslēgts iepirkuma līgums, tas ne vēlāk kā piecu darbdienu laikā no iepirkuma līguma noslēgšanas normatīvajos aktos noteiktajā kārtībā iesniegs atzīšanas institūcijai deklarāciju par īslaicīgu profesionālo pakalpojumu sniegšanu Latvijas Republikā reglamentētā profesijā.


	FINANŠU PIEDĀVĀJUMA PRASĪBAS

	4.6. Finanšu piedāvājums, kurā norāda kopējo cenu, par kādu tiks veikti remontdarbi.

	4.6.1. Finanšu piedāvājums atbilstoši Nolikuma Pielikumam Nr.2
4.6.2. Finanšu piedāvājumu paraksta ar drošu elektronisko parakstu vai sistēmas parakstu Pretendents, Pretendenta pārstāvis ar paraksta tiesībām vai Pretendenta pilnvarotā persona, pievienojot pilnvaru vai tās apliecinātu kopiju.

4.6.3. Piedāvājuma cenā iekļauj visas ar Iepirkumā paredzēto darbu veikšanu un materiālu iegādi saistītās izmaksas - gan paredzamās, gan tādas, kuras Pretendentam vajadzēja paredzēt, un atbilstošos nodokļus (izņemot PVN). Cenā jāiekļauj visi darbu veikšanai nepieciešamie materiāli, algas, mehānismi un citi izdevumi, kā arī darbi, kas nav minēti, bet bez kuriem nebūtu iespējama tehnoloģiski pareiza un spēkā esošiem normatīviem aktiem atbilstoša darbu veikšana pilnā apmērā.

4.6.4. Finanšu piedāvājumā cenas norāda euro ar precizitāti 2 (divas) zīmes aiz komata. Pievienotās vērtības nodokļa summas, ja Pretendents ir pievienotās vērtības nodokļa maksātājs, norāda atsevišķi.

4.6.5. Finanšu piedāvājumam pievieno aizpildītas lokālās tāmes, kopsavilkumu un koptāmi, kas sagatavotas saskaņā ar Nolikuma Pielikumu Nr.3, atbilstoši 03.05.2017. Ministru kabineta noteikumiem Nr.239 “Noteikumi par Latvijas būvnormatīvu LBN 501-17 “Būvizmaksu noteikšanas kārtība”. Kopsavilkumā norādītā finanšu rezerve paredzēta  demontāžas darbu laikā  atklātiem neparedzētiem darbiem

4.6.6. Gadījumā, ja Komisija konstatēs, ka Pretendenta piedāvājumā tāmē norādītā kopsumma un Finanšu piedāvājumā norādītā kopsumma nesakrīt, Komisija, vērtējot piedāvājumu, ņems vērā Tāmē norādīto piedāvājuma kopsummu.



	TEHNISKĀ PIEDĀVĀJUMA PRASĪBAS

	4.7. Pretendenta piedāvājums atbilst Iepirkuma tehniskajai specifikācijai (Pielikums Nr.3)
	4.7.1. Pretendents piedāvājumā iekļauj tehnisko piedāvājumu, kas sagatavots atbilstoši Iepirkuma tehniskajā specifikācijā izvirzītajām prasībām (Pielikums Nr.3).

	4.8. Pretendents ir iepazinies ar objektiem dabā. 


	4.8.1.  Pretendenta apliecinājums par objekta atrašanās vietas apskati saskaņā ar Nolikuma Pielikumu Nr.6. Pirms apsekošanas vēlams sazināties ar Nolikuma 1.3.2. punktā noteikto kontaktpersonu, lai norunātu konkrētu tikšanās laiku.

4.8.2.  Gadījumā, ja objekts nav apsekots, iesniegt apliecinājumu brīvā formā, ka necels pretenzijas par papildus darbiem, kas bija konstatējami objekta apsekošanas laikā.

	CITAS PRASĪBAS

	4.9. Ja piedāvājumu iesniedz piegādātāju apvienība, piedāvājuma dokumentus paraksta atbilstoši piegādātāju savstarpējās vienošanās nosacījumiem.

         Pretendentam jāiesniedz dokumenti par katru apvienības dalībnieku. Uz katru apvienības dalībnieku attiecas nolikuma 4.1.-4.5.punkts, bet pārējos nolikuma punktos izvirzītās prasības jāizpilda piegādātāju apvienībai kopumā, ņemot vērā tās pienākumus iespējamā līguma izpildē
	4.9.1. Piedāvājumam pievieno visu apvienības dalībnieku parakstītu vienošanos par kopīga piedāvājuma iesniegšanu. Vienošanās dokumentā jānorāda katra apvienības dalībnieka līguma daļa, atbildības sadalījums starp apvienības dalībniekiem, tiesības un pienākumi iesniedzot piedāvājumu, kā arī attiecībā uz iespējamo līguma slēgšanu.

	4.12. Ja iepirkuma līguma izpildē pretendents plāno piesaistīt apakšuzņēmēju, apakšuzņēmējs ir apliecinājis gatavību iesaistīties plānotā iepirkuma līguma izpildē.
	4.12.1. Pretendentam pieteikumā (1.pielikums) jānorāda visi apakšuzņēmēji, kuru veicamo pakalpojumu vērtība ir vismaz 10 000 EUR un katram šādam apakšuzņēmējam izpildei nododamās iepirkuma līguma daļas aprakstu. Apakšuzņēmēja sniedzamo pakalpojumu vērtību nosaka, ņemot vērā apakšuzņēmēja un visu attiecīgā Iepirkuma ietvaros tā saistīto uzņēmumu sniedzamo pakalpojumu vērtību.
4.12.2. Apakšuzņēmēju sarakstā norāda arī tās personas, uz kuru iespējām pretendents balstās, ja tas ir nepieciešams Nolikumā izvirzītās kvalifikācijas pierādīšanai vai Iepirkuma līguma izpildei neatkarīgi no veicamo pakalpojumu vērtības.
4.12.3. Apakšuzņēmēja apliecinājums saskaņā ar Iepirkuma nolikuma norādīto veidni (pielikums Nr.7), kas apliecina katra apakšuzņēmēja gatavību veikt pakalpojumus/piegādes iepirkuma līguma ietvaros, kā arī nodot pretendenta rīcībā līguma izpildei nepieciešamos resursus. Dokuments ir attiecīgo personu parakstīts un pievienojams skanētā formā vai parakstīts ar drošu elektronisko parakstu.

	4.13. Pasūtītājs pieņem arī Eiropas vienoto iepirkuma procedūras dokumentu  kā sākotnējo pierādījumu atbilstībai iepirkuma procedūras dokumentos noteiktajām pretendentu atlases prasībām.
	4.13.1. Eiropas vienotais iepirkuma procedūras dokuments:

1. Ja piegādātājs izvēlējies iesniegt Eiropas vienoto iepirkuma procedūras dokumentu, lai apliecinātu, ka tas atbilst iepirkuma procedūras dokumentos noteiktajām pretendentu atlases prasībām, tas iesniedz šo dokumentu  arī par katru personu, uz kuras iespējām Pretendents balstās, lai apliecinātu, ka tā kvalifikācija atbilst iepirkuma procedūras dokumentos noteiktajām prasībām, un par tā norādīto apakšuzņēmēju, kura sniedzamo pakalpojumu vērtība ir vismaz 10 000 EUR  no iepirkuma līguma vērtības. Piegādātāju apvienība iesniedz atsevišķu Eiropas vienoto iepirkuma procedūras dokumentu par katru dalībnieku. Piegādātājs var iesniegt pasūtītājam Eiropas vienoto iepirkuma procedūras dokumentu, kas ir bijis iesniegts citā iepirkuma procedūrā, ja tas apliecina, ka tajā iekļautā informācija ir pareiza.

2. Eiropas vienotā iepirkuma procedūras dokumenta veidlapu paraugus nosaka Eiropas Komisijas 2016.gada 5.janvāra Īstenošanas regula 2016/7, ar ko nosaka standarta veidlapu Eiropas vienotajam iepirkuma procedūras dokumentam.

3. Eiropas vienotā iepirkuma procedūras dokumenta veidlapu pieejama tīmekļa vietnē:  http://espd.eis.gov.lv


5. Piedāvājuma noformējums un iesniegšanas kārtība
5.1. Piedāvājumam jābūt sagatavotam latviešu valodā. Ja piedāvājumā iekļautā informācija ir citā valodā, pretendents pievieno tulkojumu latviešu valodā. 
5.2. Piedāvājumam pievienotie dokumenti vai tā atvasinājumi jānoformē saskaņā ar Dokumentu juridiskā spēka likumu un 2018.gada 4.septembra Ministru Kabineta noteikumiem Nr.558 “Dokumentu izstrādāšanas un noformēšanas kārtība”. Gadījumā, ja pretendenta iesniegtais piedāvājums nebūs sagatavots precīzi atbilstoši augstākminētajiem normatīvajiem aktiem, Komisija izvērtēs neatbilstību būtiskumu un lems par piedāvājuma tālāku izskatīšanu.
5.3. Pretendents var iesniegt tikai vienu piedāvājumu par visu iepirkuma apjomu. Nav atļauts pieteikties uz nepilnu iepirkuma apjomu. Piedāvājumi par nepilnu iepirkuma apjomu netiek vērtēti.
5.4. Piedāvājumi iesniedzami EIS e-konkursu apakšsistēmā (https://www.eis.gov.lv/EKEIS/Supplier/Organizer/16621). Piedāvājumu iesniegšanas termiņš skatāms attiecīgajā paziņojumā.
5.5.  Ievērojot Publisko iepirkumu likuma 39.panta pirmajā daļā noteikto, piedāvājumi ir iesniedzami tikai elektroniski EIS e-konkursu apakšsistēmā. Pēc noteiktā termiņa vai ārpus EIS e-konkursu apakšsistēmas iesniegtie piedāvājumi tiks atzīti par neatbilstošiem nolikuma prasībām un tiks atgriezti iesniedzējam.

5.6. Pretendents ir tiesīgs pirms piedāvājumu iesniegšanas termiņa beigām grozīt, atsaukt iesniegto piedāvājumu. 

5.7. Piedāvājums iesniedzams elektroniski EIS e-konkursu apakšsistēmā, ievērojot sekojošas Pretendenta izvēles iespējas:

5.7.1. Izmantojot EIS e-konkursu apakšsistēmas piedāvātos rīkus, aizpildot minētās sistēmas e-konkursu apakšsistēmā šā iepirkuma sadaļā ievietotās formas;

5.7.2. Elektroniski aizpildāmos dokumentus elektroniski sagatavojot ārpus EIS e-konkursu apakšsistēmas un augšuplādējot sistēmas attiecīgajās vietnēs aizpildītas formas, t.sk. ar formā integrētajiem failiem (šādā gadījumā pretendents ir atbildīgs par aizpildāmo formu atbilstību dokumentācijas prasībām un formu paraugiem);

5.7.3. Elektroniski sagatavoto piedāvājumu šifrējot ārpus EIS e-konkursu apakšsistēmas ar trešās personas piedāvātiem datu aizsardzības rīkiem un aizsargājot ar elektronisku atslēgu un paroli (šādā gadījumā Pretendents ir atbildīgs par aizpildāmo formu atbilstību dokumentācijas prasībām un formu paraugiem, kā arī dokumentu atvēršanas un nolasīšanas iespējām).

5.8. Ja pretendents piedāvājuma datu aizsardzībai ir izmantojis piedāvājums šifrēšanu, pretendentam, ne vēlāk kā 15 (piecpadsmit) minūtes pēc piedāvājumu iesniegšanas termiņa beigām Komisijai jāiesniedz derīga elektroniskā atslēga ar paroli šifrētā dokumenta atvēršanai.

5.9. Piedāvājums jāsagatavo tā, lai nekādā veidā netiktu apdraudēta EIS e-konkursu apakšsistēmas darbība un nebūtu ierobežota piekļuve piedāvājumā ietvertajai informācijai, tostarp piedāvājums nedrīkst saturēt datorvīrusus un citas kaitīgas programmatūras vai to ģeneratorus. Ja piedāvājums saturēs kādu no šajā punktā minētajiem riskiem, tas netiks izskatīts.

5.10. Pretendents iesniedzot piedāvājumu sedz visus izdevumus, kas saistīti ar piedāvājuma sagatavošanu un iesniegšanu.

6. Konkursa dokumentācija

6.1. Konkursa nolikumu un tā pielikumus var saņemt pircēja profilā  EIS e-konkursu apakšsistēmas vietnē:        https://www.eis.gov.lv/EKEIS/Supplier/Organizer/16621šī Konkursa sadaļā.
6.2. EIS reģistrēta ieinteresētā persona var reģistrēties kā Nolikuma saņēmējs (skaidrojums atrodams vietnē: https://www.eis.gov.lv/EIS/Publications/PublicationView.aspx?PublicationId=883).

6.3. Pasūtītājs un Pretendents ar informāciju apmainās, saskaņā ar PIL 38.pantā noteikto kārtību.

6.4. Ja Pasūtītājs līdz piedāvājumu iesniegšanas termiņa beigām veic grozījumus nolikumā vai tā pielikumos, tas ievieto paziņojumu Iepirkuma uzraudzības biroja mājas lapā internetā www.iub.gov.lv, kā arī pircēja profilā EIS e-konkursu apakšsistēmā (https://www.eis.gov.lv/EKEIS/Supplier/Organizer/16621). Nolikumu saņēmušie Pretendenti ir atbildīgi par informācijas iegūšanu no pircēja profila EIS e-konkursa apakšsistēmas.

6.5. Ja ieinteresētais piegādātājs ir laikus pieprasījis papildu informāciju par iepirkuma procedūras dokumentos iekļautajām prasībām attiecībā uz piedāvājumu sagatavošanu un iesniegšanu vai pretendentu atlasi, Pasūtītājs to sniedz piecu dienu laikā, bet ne vēlāk kā sešas dienas pirms piedāvājumu iesniegšanas termiņa beigām. Ja jautājums saņemts ārpus Pasūtītāja noteiktā darba laika (no pirmdienas līdz piektdienai no plkst. 8.30 līdz 17.00, otrdienās līdz 19.00, piektdienās līdz 14.00), tad tas tiek uzskatīts par saņemtu nākamajā darba dienā. Papildu informāciju Iepirkuma komisija nosūta e-pasta sūtījumā ieinteresētajam pretendentam, kurš pieprasījis informāciju, un vienlaikus ievieto informāciju pircēja profilā EIS e-konkursu apakšsistēmā https://www.eis.gov.lv/EKEIS/Supplier/Organizer/16621 šī Konkursa sadaļā. 

7. Piedāvājumu atvēršana

7.1. Piedāvājumu atvēršana notiek, izmantojot tīmekļvietnē www.eis.gov.lv pieejamos rīkus piedāvājumu elektroniskai saņemšanai. Piedāvājumu atvēršanas laiks skatāms attiecīgajā paziņojumā. 

7.2. Piedāvājumu atvēršana ir atklāta un tajā var piedalīties visas ieinteresētās personas, reģistrējoties piedāvājumu atvēršanas sanāksmes reģistrācijas lapā. Iesniegto piedāvājumu atvēršanas procesam var sekot līdzi tiešsaistes režīmā EIS e-konkursu apakšsistēmā.

7.3. Ja ir iesniegts iesniegums Iepirkumu uzraudzības birojā attiecībā uz prasībām, kas noteiktas atklāta konkursa nolikumā vai paziņojumā par līgumu, tad pasūtītājs rīkojas 28.02.2017.  Ministru kabineta noteikumu Nr.107 “Iepirkumu procedūru un metu konkursu norises kārtība” 14.punktā noteiktajā kārtībā.

8. Pretendentu piedāvājuma noformējuma pārbaude, pretendentu atlase, tehnisko piedāvājumu atbilstības pārbaude

8.1. Piedāvājumu noformējuma pārbaudi, Pretendentu atlasi un tehnisko piedāvājumu atbilstības pārbaudi Komisija veic slēgtā sēdē bez Pretendentu un to pārstāvju klātbūtnes.

8.2. Komisija ir tiesīga:

8.2.1. pieprasīt, lai Pretendents iesniedz papildus informāciju vai skaidrojumu par savu piedāvājumu. Saņemot uzaicinājumu sniegt šādu informāciju, Pretendentam tā jāiesniedz 3 (trīs) darba dienu laikā no uzaicinājuma saņemšanas dienas. Komisija var noteikt garāku laiku papildus informācijas vai paskaidrojumu iesniegšanai, ņemot vērā pieprasītās informācijas raksturu un apjomu. 
8.2.2. pārbaudīt Pretendentu atlasei, piedāvājumu atbilstības pārbaudei un izvēlei nepieciešamo informāciju kompetentā institūcijā, publiski pieejamās datu bāzēs vai citos publiski pieejamos avotos. 

8.3. Piedāvājumu noformējuma pārbaudei, Pretendentu atlasei, tehnisko piedāvājumu atbilstības pārbaudei un piedāvājumu vērtēšanai Komisija var pieaicināt ekspertu, kas dod rakstisku vērtējumu. Vērtējumu pievieno komisijas sēdes protokolam. Komisijai ir tiesības ņemt vērā eksperta viedokli, vai neņemt, ja tai ir pamatoti argumenti.

8.4. Iepirkuma komisija atbilstoši Ministru Kabineta 28.02.2017. noteikumu Nr.107 “Iepirkuma procedūru un metu konkursu norises kārtība” 16.punkta regulējumam ir tiesīga pretendentu kvalifikācijas atbilstības pārbaudi veikt tikai tam pretendentam, kuram būtu piešķiramas iepirkuma līguma slēgšanas tiesības, saskaņā ar nolikumā noteikto piedāvājumu izvēles kritēriju.
8.5. Lai konstatētu, kuram pretendentam ir piešķiramas Iepirkuma līguma slēgšanas tiesības, Iepirkuma komisija pārbauda vai iesniegtajos piedāvājumos nav aritmētiskās kļūdas.
8.6. Katrā vērtēšanas posmā vērtē tikai to Pretendentu piedāvājumus, kuri nav noraidīti iepriekšējā vērtēšanas posmā.

8.7. Piedāvājumu noformējuma pārbaudes laikā Komisija izvērtē, vai piedāvājums sagatavots un noformēts atbilstoši konkursa nolikumā (5.punkts) norādītajām noformējuma prasībām un pieņem attiecīgu lēmumu. Konstatējot atkāpes no Nolikumā izvirzītajām piedāvājuma noformējuma prasībām, Komisija izvērtē to būtiskumu un ietekmi uz turpmāko piedāvājumu vērtēšanas procesu un ir tiesīga lemt par tālāku piedāvājuma vērtēšanu.
8.8. Pretendentu atlases laikā Komisija pēc Pretendentu iesniegtajiem atlases dokumentiem (Nolikuma 4. punkts) pārbauda Pretendentu atbilstību Nolikumā izvirzītajām prasībām (Nolikuma 4.punkts) un pieņem attiecīgu lēmumu. Ja Pretendents neatbilst kādai no Nolikuma 4.punktā izvirzītajām prasībām (izņemot 4.10.punktu) , tā piedāvājums tiek noraidīts.
8.9.  Ja juridiska persona ir veikusi reorganizāciju un jaunizveidotā sabiedrība ir tās saistību un tiesību pārņēmēja, pieredze kvalitatīvā un savlaicīgā būvdarbu sniegšanā nolikumā noteiktajā kārtībā tiek atzīta arī par laiku pirms reorganizācijas veikšanas. Šajā gadījumā Pretendents papildus Nolikuma 4. punktā norādītajiem dokumentiem iesniedz Uzņēmumu reģistra lēmuma kopiju, kas apliecina reorganizācijas pabeigšanu.    
8.10. Pretendenta tehnisko spēju atbilstības pārbaudes laikā Komisija izvērtē Pretendenta tehniskā piedāvājuma atbilstību nolikumā noteiktajām prasībām (Nolikuma 4.punkts) un pieņem attiecīgu lēmumu.
8.11. Finanšu piedāvājumu vērtēšanas laikā Komisijas locekļi vērtē piedāvāto cenu euro, neieskaitot pievienotās vērtības nodokli.

8.12. Finanšu piedāvājuma vērtēšanas laikā Komisija pārbauda, vai finanšu piedāvājumā nav aritmētisku kļūdu. Ja Komisija konstatē šādas kļūdas, tā šīs kļūdas izlabo. Par kļūdu labojumu un laboto finanšu piedāvājuma summu Komisija paziņo Pretendentam, kura pieļautās kļūdas labotas. Vērtējot finanšu piedāvājumu, Komisija ņem vērā labojumus. 

8.13. Komisijas sekretārs, ņemot vērā aritmētisko kļūdu labojumus, sagatavo finanšu piedāvājumu apkopojuma tabulu, sarindojot piedāvājumus no piedāvājuma ar zemāko cenu līdz piedāvājumam ar augstāko cenu.

8.14. Komisija pieņem lēmumu, ņemot vērā finanšu piedāvājumu apkopojuma tabulu.

9. Piedāvājuma izvēles kritērijs 

9.1. Piedāvājuma izvēles kritērijs ir  piedāvājums ar viszemāko cenu.

9.2. Ja komisija, pirms pieņem lēmumu par iepirkuma līguma slēgšanu, konstatē, ka divu vai vairāku piedāvājumu pēc izvērtēšanas cenas ir vienādas, Komisija izvēlas tā pretendenta piedāvājumu, kura uzrādītais garantijas termiņš ir garāks. Ja arī tas sakrīt, uzvarētājs tiek noteikts izlozes kārtībā (izlozi uzsāk pretendents, kas EIS iesniedzis piedāvājumu pirmais un tālāk nākamais, kas iesniedzis kā otrais, un tā tālāk līdz pēdējam piedāvājumu iesniegušajam pretendentam). Izlozē piedalās vismaz 3 komisijas locekļi un tā tiek protokolēta.

10. Nepamatoti lētu piedāvājumu pārbaude

10.1. Ja Komisija uzskata, ka konkrētais Pretendenta piedāvājums ir nepamatoti lēts, Komisija pirms šī piedāvājuma iespējamās noraidīšanas rakstveidā pieprasa detalizētu paskaidrojumu par būtiskajiem piedāvājuma nosacījumiem, saskaņā ar Publisko iepirkumu likuma (PIL) 53. pantu.

10.2. Komisija pēc Pretendenta rakstiska pamatojuma saņemšanas pieņem lēmumu par Pretendenta turpmāko dalību konkursa procedūrā.

11. Lēmuma par līguma slēgšanas tiesību piešķiršanu pieņemšana

11.1. Komisija iepirkuma līguma izpildes tiesības piešķir pretendentam ar saimnieciski izdevīgāko piedāvājumu atbilstoši 9.punktā noteiktajam piedāvājuma izvēles kritērijam.
11.2. Komisija dienā, kad pieņemts lēmums par iespējamu līguma slēgšanas tiesību piešķiršanu, attiecībā uz pretendentu, kuram būtu piešķiramas līguma slēgšanas tiesības, veic pārbaudi, vai uz pretendentu neattiecas Iepirkuma nolikuma 4.4.punktā un 4.5.punktā noteiktie izslēgšanas nosacījumi. 
11.3. Komisija pieņem lēmumu slēgt iepirkuma līgumu ar Pretendentu, kuram ir nolikumā izvirzītām prasībām atbilstoša kvalifikācija, kuru piedāvājumi atbilst nolikumā noteiktajām prasībām, vai lemt par iepirkuma izbeigšanu bez iepirkuma līguma noslēgšanas, ja tam ir objektīvas pamatojums. 

11.4. Ja attiecīgajam iepirkumam visi iesniegtie piedāvājumi ir atzīti par neatbilstošiem Nolikuma prasībām, kā arī piedāvājuma līgumcena pārsniegs Pasūtītāja budžeta iespējas, Komisijai ir tiesības lemt par iepirkuma izbeigšanu bez iepirkuma līguma noslēgšanas. 
11.5. Ja izraudzītais Pretendents atsakās slēgt iepirkuma līgumu ar Pasūtītāju vai Pasūtītāja paziņojumā par iepirkuma līguma slēgšanu norādītajā termiņā neierodas slēgt līgumu, Komisijai ir tiesības pieņemt pamatotu lēmumu slēgt iepirkuma līgumu ar Pretendentu, kas atbilst visām nolikumā izvirzītajām prasībām un kurš ir nākamais piedāvājis zemāko cenu iepirkumam. 
11.6. Komisija nosūta paziņojumu par Iepirkumā pieņemto lēmumu atbilstoši PIL noteikumiem. Paziņojums par Iepirkuma rezultātiem pretendentiem tiek nosūtīts elektroniski, izmantojot drošu elektronisko parakstu, uz pretendenta pieteikumā (Pielikums Nr.1) norādīto elektronisko pasta adresi vai eAdresi .
12. Iepirkuma līgums

12.1. Iepirkuma līgumā (Pielikums Nr.8) nosaka visas tiesiskās attiecības starp Pasūtītāju un Būvdarbu veicēju.
12.2. Pasūtītājs patur tiesības neslēgt iepirkuma līgumu, ja ir nepietiekams finansējums projekta darbības īstenošanai.

12.3. Iepirkuma līgumu slēdz ne agrāk kā Publisko iepirkumu likuma 60.panta 7.daļā noteiktajos termiņos.

12.4. Pretendenta piedāvājumā norādītās cenas ir līgumcenas. Līgumcenā ir ietvertas visas izmaksas, kas nepieciešamas projekta īstenošanai un objektu nodošanai ekspluatācijā. Pretendentam pēc iepazīšanās ar tehnisko projektu ir iespēja uzdot jautājumus Publisko iepirkumu likumā noteiktajā kārtībā un laikā, kā arī dota iespēja apsekot objektus jebkurā darba dienas darba laikā. Pēc līguma noslēgšanas, pretendents nevar pieprasīt papildus darbu apmaksu, izņemot gadījumus, kad objektā tie neparedzamu apstākļu dēļ kļuvuši nepieciešami iepriekš noslēgtā līguma izpildei un tos nevar tehniski vai ekonomiski nodalīt no iepriekš paredzētajiem būvdarbiem, neradot ievērojamas grūtības pasūtītājam.

12.5. Pamatojoties uz PIL 60. panta (10) daļu iepirkuma līguma teksts ne vēlāk kā 10 darba dienu laikā pēc dienas, kad līgums stājas spēkā, tiks publicēts Pircēja profilā, kas ir internetā publiski pieejama pasūtītāja vietne valsts elektroniskās informācijas sistēmā piedāvājumu un pieteikumu saņemšanai (EIS).

12.6. Noslēgtie iepirkuma līgumi, kā arī visi tā pielikumi, grozījumi un papildinājumi ir brīvās pieejamības informācija saskaņā ar Publisko iepirkumu likumu.

12.7. Ja Pretendentam ir iebildumi par konkursa nolikumam pievienotā iepirkuma līguma projekta nosacījumiem, tie jāizsaka līdz piedāvājumu iesniegšanas termiņa beigām. Pēc piedāvājumu atvēršanas iebildumi par projektu nosacījumiem netiek ņemti vērā.
12.8. Ja Pretendents ar kuru Pasūtītājs pieņēmis lēmumu slēgt iepirkuma līgumu ir personu apvienība, Pretendents 10 (desmit) dienu laikā no brīža, kad iepirkuma rezultāts normatīvajos aktos noteiktajā kārtībā kļuvis neapstrīdams, pēc savas izvēles izveidojas atbilstoši noteiktam juridiskam statusam vai noslēdz sabiedrības līgumu, vienojoties par apvienības dalībnieku atbildības sadalījumu, ja tas nepieciešams iepirkuma līguma noteikumu sekmīgai izpildei.
13. Konkursa komisijas tiesības un pienākumi

13.1. Komisija savas kompetences ietvaros pieņem lēmumus, kā arī veic citas darbības, kas izriet no nolikuma un spēkā esošiem normatīvajiem aktiem.

13.2. Komisijas sēdes tiek protokolētas, ievērojot normatīvo aktu prasības. 

13.3. Komisija ir lemttiesīga, ja sēdē piedalās vismaz divas trešdaļas no Komisijas locekļiem un lēmumus pieņem ar vienkāršu balsu vairākumu. Komisijas locekļi ir tiesīgi balsot tikai “par” vai “pret”. Ja balsu skaits sadalās vienādi, izšķirošā ir komisijas priekšsēdētāja balss.

13.4. Komisijai ir tiesības:

13.4.1. pieprasīt papildus informāciju no Pretendentiem par piedāvājumu, kā arī lai Pretendents izskaidro informāciju, ko tas sniedzis;

13.4.2. pieaicināt Komisijas darbā speciālistus vai ekspertus ar padomdevēja tiesībām, ievērojot normatīvo aktu prasības;

13.4.3. pieņemt motivētu lēmumu slēgt iepirkuma līgumu vai izbeigt iepirkumu, neizvēloties nevienu piedāvājumu;

13.4.4. rīkoties saskaņā ar šajā nolikumā minēto un spēkā esošajiem LV normatīvajiem aktiem.

13.4.5. izslēgt Pretendentu no turpmākās dalības iepirkuma procedūrā vai neizskatīt Pretendenta piedāvājumu, ja Pretendents neatbilst kādām konkursa nolikuma prasībām vai Pretendents ir sniedzis Pasūtītājam nepatiesas ziņas vai vispār nav sniedzis tās
13.4.6. pārbaudīt Pretendentu atlasei, piedāvājumu atbilstības pārbaudei un izvēlei nepieciešamo informāciju kompetentā institūcijā, publiski pieejamās datu bāzēs vai citos publiski pieejamos avotos. Gadījumos, kad Komisija vai Pasūtītājs ir ieguvis informāciju šādā veidā, attiecīgais Pretendents ir tiesīgs iesniegt izziņu vai citu dokumentu par attiecīgo faktu, ja Komisijas vai Pasūtītāja iegūtā informācija neatbilst faktiskajai situācijai.

13.4.7. pārbaudīt Pretendenta iesniegtos pieredzes datus, sazinoties ar Pretendenta uzrādīto kontaktpersonu.

13.4.8. pieprasīt, lai Pretendents uzrāda dokumenta oriģinālu vai iesniedz apliecinātu dokumenta kopiju, ja Komisijai rodas šaubas par iesniegtās dokumenta kopijas autentiskumu.

13.4.9. pieņemt lēmumu pārtraukt iepirkumu saskaņā ar Publisko iepirkumu likuma 37. panta trešo daļu.

13.4.10. pārbaudīt un labot aritmētiskās kļūdas piedāvājumos.

13.4.11. Izziņas un citus dokumentus, kurus “Publisko iepirkumu likuma” noteiktajos gadījumos izsniedz kompetentās institūcijas, pasūtītājs pieņem un atzīst, ja tie izdoti ne agrāk kā vienu mēnesi pirms iesniegšanas dienas. Ārvalstu kompetento institūciju izsniegtās izziņas un citus dokumentus pasūtītājs pieņem un atzīst, ja tie izdoti ne agrāk kā sešus mēnešus pirms iesniegšanas dienas, ja izziņas vai dokumenta izdevējs nav norādījis īsāku tā derīguma termiņu.

13.4.12. citas nolikumā minētās tiesības.

13.5. Komisijas pienākumi:

13.5.1. izskatīt un vērtēt Pretendentu piedāvājumus, ievērojot nolikuma prasības;

13.5.2. nodrošināt vienlīdzīgu un taisnīgu attieksmi pret visiem Pretendentiem;

13.5.3. ne vēlāk kā 3 (trīs) darba dienu laikā no lēmuma pieņemšanas dienas rakstveidā informēt Pretendentus par pieņemto lēmumu slēgt iepirkuma līgumu vai izbeigt iepirkumu, neizvēloties nevienu piedāvājumu, nosūtīt attiecīgu paziņojumu Iepirkuma uzraudzības birojam; 

13.5.4. veikt citus nolikumā minētos pienākumus.

14. Pretendenta tiesības un pienākumi

14.1. Pretendenta tiesības: 

14.1.1. atsaukt savu piedāvājumu līdz piedāvājuma iesniegšanas termiņa beigām, rakstiski informējot par to Komisiju;

14.1.2. pieprasīt izskaidrot lēmumu par tā piedāvājuma noraidīšanu;

14.1.3. citas nolikumā minētās tiesības.

14.2. Pretendenta pienākumi:

14.2.1. apskatīt objekta atrašanās vietu. Pirms apsekošanas sazināties ar iepirkuma nolikuma 1.3.2.apakšpunktā norādīto personu, lai norunātu konkrētu tikšanās laiku. 

14.2.2. pārliecināties, ka visi nolikumā norādītie dokumenti, pieprasītie skaidrojumi, grozījumi vai papildinājumi pilnībā iesniegti Pasūtītājam;

14.2.3. uzņemties atbildību par visu piedāvājumā norādīto ziņu patiesumu (gadījumā, ja Komisija, pārbaudot šīs ziņas, noskaidro, ka tās neatbilst patiesībai, attiecīgais Pretendents tiek izslēgts no turpmākās dalības konkursa procedūrā);

14.2.4. pilnībā segt piedāvājumu sagatavošanas un iesniegšanas izmaksas. Pasūtītājs neuzņemas nekādas saistības par šīm izmaksām neatkarīgi no iepirkuma rezultātiem;

14.2.5. saņemot uzaicinājumu slēgt iepirkuma līgumu, Pasūtītāja uzaicinājumā norādītajā termiņā ierodas noslēgt iepirkuma līgumu;

14.2.6. pieprasīt rakstveidā no Komisijas papildu informāciju par nolikumu ne vēlāk kā 6 (sešas) dienas pirms piedāvājuma iesniegšanas termiņa beigām;

14.2.7. saņemot Komisijas pieprasījumu sniegt informāciju nolikumā paredzētajos gadījumos, norādīto informāciju sniegt 3 (triju) darbdienu laikā no Komisijas pieprasījuma parakstīšanas dienas;

14.2.8. citi nolikumā minētie pienākumi.

15. Personas datu aizsardzības jautājumi

15.1. Šīs sadaļas noteikumi nosaka fizisko personu datu apstrādes kārtību gadījumos, kad uz iepirkumu ir attiecināma Eiropas Parlamenta un Padomes 2016.gada 27.aprīļa regula Nr.2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) (turpmāk – GDPR).

15.2. Personas datu apstrādes pamatojums – iepirkuma procedūru īstenošana, iepirkuma līguma noslēgšana un izpilde, GDPR 6.panta pirmās daļas b) un c) apakšpunkts. Iepirkumā iesniegtajos dokumentos norādīto fizisko personu dati tiks apstrādāti, lai nodrošinātu iepirkuma norisi, pretendentu piedāvājumu izvērtēšanu, iepirkuma līguma noslēgšanu un izpildi,  atbilstoši publisko iepirkumu jomu reglamentējošajiem un citiem normatīvajiem aktiem.

15.3. Pretendents nodrošina, ka visu savā piedāvājumā norādīto fizisko personu (tai skaitā no visu personu apvienības biedru neatkarīgi no savstarpējo attiecību tiesiskā rakstura, kā arī visu apakšuzņēmēju, ja tādi tiek piesaistīti, speciālistiem, darbiniekiem, kontaktpersonām u.c.) datu apstrādei, kuru veiks Pasūtītājs gan iepirkumā, gan līguma izpildē, ja ar pretendentu tiks noslēgts iepirkuma līgums, ir nodrošināts personas datu apstrādes tiesiskais pamats normatīvajos aktos noteiktajā kārtībā.

15.4. Pretendents nodrošina visu savā piedāvājumā norādīto fizisko personu (tai skaitā no visu personu apvienības biedru neatkarīgi no savstarpējo attiecību tiesiskā rakstura, kā arī visu apakšuzņēmēju, ja tādi tiek piesaistīti, speciālistiem, darbiniekiem, kontaktpersonām u.c.) datu apstrādei, kuru veiks Pasūtītājs gan iepirkuma procedūrā, gan līguma izpildē, ja ar pretendentu tiks noslēgts iepirkuma līgums, informēšanu par paredzēto personas datu apstrādi.

15.5. Personas datu apstrādes pārzinis: Dienvidkurzemes novada pašvaldība, kontaktinformācija: Lielā iela 76, Grobiņa, Dienvidkurzemes novads, LV-3430, elektroniskais pasts: pasts@dkn.lv, tālrunis 63490458. 

16. Pielikumi:

16.1. Pieteikuma konkursam veidlapa (Pielikums Nr.1);

16.2. Finanšu piedāvājuma veidlapa (Pielikums Nr.2);

16.3. Kopsavilkuma tāme un lokālās tāmes (Pielikums Nr.3);

16.4. Pretendenta pieredze (Pielikums Nr.4);

16.5. Galveno speciālistu saraksts (Pielikums Nr.5);

16.6. Apliecinājums par objekta apsekošanu (Pielikums Nr.6);

16.7. Apakšuzņēmējam nododamo darbu saraksts (Pielikums Nr.7);

16.8. Līguma projekts (pielikums Nr.8);

16.9. SIA "SCW constructions", reģ.Nr.42103068673  izstrādātais būvprojekts (Pielikums Nr.9).
�Izziņas un citus dokumentus, kurus Likumā noteiktajos gadījumos izsniedz kompetentās institūcijas, pasūtītājs pieņem un atzīst, ja tie izdoti ne agrāk kā vienu mēnesi pirms iesniegšanas dienas. Ārvalstu kompetento institūciju izsniegtās izziņas un citus dokumentus pasūtītājs pieņem un atzīst, ja tie izdoti ne agrāk kā sešus mēnešus pirms iesniegšanas dienas, ja izziņas vai dokumenta izdevējs nav norādījis īsāku tā derīguma termiņu

